标题：李翱
生平概述
李翱（772-841），字习之，陇西成纪（今秦安县北）人，是西凉王李暠的后代。自幼“勤于儒学，博雅好古”，写文章注重气质。25岁时，在汴州与韩愈相识。从此，追随韩愈，  李翱勤奋好学，博学有才，并娶韩愈侄女为妻。他与韩愈经常在一起，谈文论学，写作古文，维护儒道，反对佛老，发表文学主见，积极倡导古文运动。德宗贞元十四年（798），李翱中进士第，初任授书郞，后三迁至京兆府司录参军。宪宗元和初年，转国子博士、史馆修撰。主张“指事载功，则贤不肖易见”；然后“可以传言后世”的治史观点。宪宗元和十五年（820），李翱任考功员外郎，并兼史职。
李翱性格耿直，议论无所避忌。权贵虽“重其学”，而“恶其激讦”，因此，“仕不得显官”。谏议大夫李景俭一度“举翱自代”，后因李景俭贬黜，李翱降任朗州刺史。后李景俭复职，才被召为礼部郎中。重振朝纲的抱负无法实现，他郁愤无处发泄，便去见宰相李逢吉，当面指责他的过失，并提出自己告病回乡。李逢吉并末计较李翱的言行，还上奏让李翱担任庐州刺史。
其他信息
李翱到庐州后，正值旱灾严重，逃亡人数达万人，官史们大量抢购田屋，以获取暴利。倾家荡产的人家，仍要照旧交纳赋税。李翱下令“以田占租”，不得隐瞒。收缴大户豪门万余缗，使贫苦百姓得以安生。文宗大和初年，李翱入朝担任谏议大夫、知制诰。三年（829），改中书舍人。不久，又出任郑州刺史。后改任桂州刺史、御史中丞、桂管都防御使、谭州刺史、湖南观察史等职。大和八年（834），被征召为刑部侍郎，后转为户部侍郎，检校户郡尚书、襄州刺史、充山南东道节度使。武宗会昌元年（841）卒。谥为文，世称李文公。李翱是韩愈的学生，所以他的文学思想受韩愈的影响很深。他积极协助韩愈推行古文运动。主张文章要义、理、文三者并重，“文以载道”是他文学主体的核心。他的文章素与韩愈齐名。著有《李文公集》104篇。
佛斋论
故温县令杨垂为京兆府参军时，奉叔父司徒命，撰集《丧仪》。其一篇云《七七斋》，以其日送卒者衣服於佛寺，以申追福。翱以杨氏《丧仪》，其他皆有所出，多可行者，独此一事伤礼，故论而去之，将存其馀云。  李翱佛法之染流於中国也，六百馀年矣。始於汉，浸淫於魏、晋、宋之间，而澜漫於梁萧氏，遵奉之以及於兹。盖後汉氏无辨而排之者，遂使夷狄之术，行於中华，故吉凶之礼谬乱，其不尽为戎礼也无几矣。且杨氏之述《丧仪》，岂不以礼法迁坏，衣冠士大夫与庶人委巷无别，为是而欲纠之以礼者耶？是宜合於礼者存诸，愆於礼者辨而去之，安得专已心而言也？苟惧时俗之怒已耶，则杨氏之仪，据於古而拂於俗者多矣。置而勿言，则犹可也，既论之而书以为仪，舍圣人之道，则祸流於将来也无穷矣。佛法之所言者，列御寇、庄周所言详矣，其馀则皆戎狄之道也。使佛生於中国，则其为作也必异於是，况驱中国之人举行其术也。君臣、父子、夫妇、兄弟、朋友，存有所养，死有所归，生物有道，费之有节，自伏羲至於仲尼，虽百代圣人，不能革也。故可使天下举而行之无弊者，此圣人之道，所谓君臣、父子、夫妇、兄弟、朋友，而养之以道德仁义之谓也，患力不足而已。向使天下之人，力足尽修身毒国之术，六七十岁之後，虽享百年者亦尽矣，天行乎上，地载乎下，其所以生育於其间者，畜兽、禽鸟、鱼鳖、蛇龙之类而止尔，况必不可使举而行之者耶？夫不可使天下举而行之者，则非圣人之道也。故其徒也，不蚕而衣裳具，弗耨而饮食充，安居不作，役物以养已者，至於几千百万人。推是而冻馁者几何人可知矣。於是筑楼殿宫阁以事之，饰土木铜铁以形之，髡良人男女以居之，虽璇室、象廊、倾宫、鹿台、章华、阿房弗加也，是岂不出乎百姓之财力欤？昔者禹之治水害也，三过其门而不入，手胼足胝，凿九河，疏济洛，导汉汝，决淮江而入於海，人之弗为蛟龙食也，禹实使然。德为圣人，功攘大祸，立为天子，而传曰“菲饮食，恶衣服，卑宫室，土阶高三尺”，其异於彼也如是。此昭昭然其大者也，详而言之，其可穷乎？故惑之者溺於其教，而排之者不知其心，虽辨而当，不能使其徒无哗而劝来者，故使其术若彼之炽也。有位者信吾说而诱之，其君子可以理服，其小人可以令禁，其俗之化也弗难矣。然则不知其心，无害为君子，而溺於其教者，以夷狄之风而变乎诸夏，祸之大者也。其不为戎乎幸矣。昔者司士贲告於子游曰：“请袭於床。”子游曰：“诺。”县子闻之曰：“汰哉叔氏，专以礼许人。”人之袭於床，失礼之细者也，犹不可，况举身毒国之术，乱圣人之礼，而欲以传於後乎？
诗篇
《送李翱习之》
习之势翩翩，东南去遥遥。赠君双履足，一为上皋桥。
皋桥路逶迤，碧水清风飘。新秋折藕花，应对吴语娇。
千巷分渌波，四门生早潮。湖榜轻袅袅，酒旗高寥寥。
小时屐齿痕，有处应未销。旧忆如雾星，怳见于梦消。
言之烧人心，事去不可招。独孤宅前曲，箜篌醉中谣。
壮年俱悠悠，逮兹各焦焦。执手复执手，唯道无枯凋。
来南录
元和三年十月，翱既受岭南尚书公之命，四年正月已丑，自旌善第，以妻子上船于漕。乙末，去东都，韩退之。石浚川假舟送予。明日，及故洛东，吊益东野，遂以东野行。浚川以妻疾，自漕口先归，黄昏到景云山居，洁朝，登上方，南望嵩山，题姓名，记别。既食，韩、孟别予西  李翱归。戊戌，予病寒，饮葱酒以解表，暮宿于巩。庚子，出洛，下河，止汴梁口，遂泛汴流，通河于推。辛丑，及河阴。乙巳，次汴州。疾又加，召医察脉，使人入卢。又，二月丁未朔，宿陈留，戊申，庄人自卢又来。宿雍丘。乙酉，次宋州。病渐廖。壬子，至永城。甲寅，至埇口。丙辰，次泗州，见刺史假舟，转淮上河，如扬州。庚申，下汴渠，入淮，风帆。及盱，风逆，天黑色，波水激，顺潮人新浦。壬戌，至楚州。丁卯，至扬州。戊辰，上栖灵浮图。辛未，济大江，至润州。
戊辰，至常州。壬午，至苏州。癸末，如虎丘之山，息足千人石，窥剑池，宿望海楼，观走砌石。将游报恩，水涸，舟不通；无马道，不果游。乙酉，济松江。丁亥，官艘隙，水溺舟败。戊子，至杭州。已丑，如武林之山（即灵隐天竺寺），临曲波，观轮，登石桥，宿高亭。晨望子湖、孤山、江涛，穷竹道，上新堂，周眺群峰，听松风台，灵山永吟叫猿，山童学反舌声。癸已，驾涛江，逆波至富春。丙申，七里滩，至睦州。庚子，上扬盈川亭。辛丑，至衢州，以妻疾，止行，居开元佛寺临江亭。
后三月丁未朔，翱在衢州。甲子，女某生。四月丙子朔，翱在衢州，与候高宿石桥。丙戌，去衢州。戊子，自常山上岭，至玉山。庚寅，至信州。甲午，望群阳山怪峰直耸，似华山。丙申，上于越亭。己亥，直渡担石湖。辛丑，至洪州。遇岭南使，游徐孺亭。看荷花。五月壬子，至吉州。壬成，至虔州。乙丑，与韩泰安平渡江，游灵应山居，辛未，上大庾岭，明日，至侦昌。癸酉，上灵屯西岭，见韶石。甲戌，宿灵鹫山居。六月乙亥朔，至韶州。丙子，至始兴公室戊寅，入东荫山。看大竹笋如婴儿。过侦阳峡。已卯，宿清远峡山。癸未，至广州。
自东京至广州，水道出衢、信，七千六百里；出上元、西江，七千一百有三十里。自洛川下黄河、汴梁，过推至淮阴，一千八百有三十里。顺流自淮阴至邵伯，三百有五十里。逆流自邵伯至江，九十里。自润州至杭州，八百里，渠有高下，木皆不流。自杭州至常山，六百九十有五里，逆流多惊滩，以竹索引船，乃可上。自常山至玉山，八十里，陆道，谓之玉山岭。白玉山至湖，七百有一十里，顺流，谓之高溪。自湖至洪州，一百有一十八里，逆流。自洪州至大庾岭，一千有八百里，逆流，谓之漳江。自大庾岭至份昌，一百有一十里，陆道，谓之大庾岭。自浈昌至广州，九百有四十里，顺流，谓之侦江，出韶州，谓之韶江。
杰出贡献
李翱在儒学方面的最大贡献，就在于试图重建儒家的心性理论，其《复性书》三篇为宋代理学家谈心性开了先河，《复性书》三篇，上篇总论“性情”及圣人之关系，中篇言如何修养成圣的方法路径，下篇勉励人们进行修养的努力。李翱的《复性书》，以《中庸》、《易传》为立论的根据，企图建立起儒家的心性论学说。其理论以“去情复性”为旨归，以承仰“孔门四子”(孔子  李翱、曾子、子思、孟子)的所谓“道统”自任，以“开诚明”和“致中和”为其“复性”之至义，以“弗虑弗思，．情则不生”为其“复性”之方，以“虚明”变化和参乎天地为致用，以昏昏然“肆情昧性”为可悲，这些思想很多实来自佛学的启迪。但佛教学说对李翱的影响，主要还只是落实在形式、境界、思维方式这些层面上，并没有影响到他最基本的价值判断及价值取向，李翱并没有舍弃传统儒家的精神方向，在他的《去佛斋》、《再请停率修寺观钱状》等文中有十分明确的体现。
李翱的心性理论，对后来北宋乃至南宋的理学家都有很大影响，这表现在：其一，他把“性”与“情”分开，认为“性善情恶”，“性”是天授，所以是善的，而其恶是因为被“情”所昏蔽，这一点启迪了后来理学家对“天命之性”和“气质之性”的分野，亦是理学家“天理”、“人欲”之辨的根源。其二，他的“弗虑弗思，情则不生”的所谓“正思”的修养方法，对北宋二程“主敬”的工夫论是产生一定的影响的，也可以认为是南宋朱熹与张拭争论“未发”、“已发”这一“中和”理论的先声。其三，李翱特别重视叫、戴礼记》中的《中庸》一篇，把《中庸》所讲的“性命之学”，看作是孔孟思想之精髓，这也开了宋儒重视《中庸》的风气之先
问道诗
赠药山高僧惟俨(其一)
李翱
炼得身形似鹤形，千株松下两函经。
我来问道无余说，云在青天水在瓶。
选得幽居惬野情,终年无送亦无迎.
有时直上孤峰顶,月下披云啸一声　
其中以“云在青天水在瓶”最为著名。
“云在青天水在瓶”，这句话包含了两层意思：一是说，云在天空，水在瓶中，就好像我们人的鼻子是直的和嘴巴是横的一样，都是事物的本来面目，没有特别的地方。你只要领会事物的本质，悟见自己的本来面目，也就明白什么是道了；第二是说，瓶中的水，好像人的心一样，只要保持清净不染，心就像水一样清澈，不论装在什么瓶中，都能随方就圆，有很强的适应能力，还能刚能柔，能大能小，就像青天上的白云一样，自由自在。
作品选载
○感知己赋（并序）
贞元九年，翱始就州府之贡举人事，其九月，执文章一通，谒於右补阙安定梁君。是时梁君之誉塞天下，属词求进之士，奉文章造梁君门下者，盖无虚日。梁居知人之过也，亦既相见，遂於翱有相知之道焉。谓翱得古人之遗风，期翱之名不朽於无穷，许翱以拂拭吹嘘。翱初谓面相进也，亦未幸甚。十一月，梁君遘疾而殁。翱渐游於朋友公卿间，往往皆曰：“吾久籍子姓名於补阙梁君也。”翱乃知非面相进也。当时意谓先进者遇人特达，皆合有是心，亦未谓知己之难得也。梁君殁於兹五年，翱学圣人经籍教训文句之旨，而为文将数万言，愈昔年见於梁君之文，弗啻数倍，虽不敢同德於古人，然亦常无怍於中心。每岁试於礼部，连以文章罢黜，声光晦昧於时俗，人皆谓之固宜。然後知先进者遇人特达，亦不皆有是心也，方知知己之难得也。夫见善而不能知，虽善何为；知而不能誉，则如勿知；誉而不能深，则如勿誉；深而不能久，则如弗深；久而不能终，则如勿久。翱虽不肖，幸辱於梁君所知，君为之言於人，岂非誉欤？谓其有古人之风，岂非深欤？誉而逮夫终身，岂非久欤？不幸梁君短命遽殁，是以翱未能有成也，其谁能相继梁君之志而成之欤？已焉哉！天之遽丧梁君也，是使翱之命久??厄穷也。遂赋感知己以自伤。其言怨而不乱，盖《小雅》、骚人之馀风也。其辞曰：
戚戚之愁苦兮，思释去之无端。彼众人之容易兮，乃志士之所难。伊自古皆嗟兮，又何怨乎兹之世。独厄穷而不达兮，悼知音之永逝。纷予生之多故兮，愧特於世之谁知。抚圣人教化之旨兮，洵合古而乖时。诚自负其中心兮，嗟与俗而相违。趋一名之五稔兮，尚无成而淹此路歧。昔圣贤之遑遑兮，极屈辱之驱驰。择中庸之难蹈兮，虽困顿而终不改其所为。苟天地之无私兮，曷不鉴照於神?。心劲直於松柏兮，沦霜雪而不衰。知我者忽然逝兮，岂吾道之已而。
○幽怀赋（并序）
朋友有相叹者，赋幽怀以答之，其辞曰：
众嚣嚣而杂处兮，咸嗟老而羞卑。视予心之不然兮，虑行道之犹非。傥中怀之自得兮，终老死其何悲？昔孔门之多贤兮，惟回也为庶几。超群情以独去兮，指圣域而高追。固箪食与瓢饮兮，宁服轻而驾肥？望若人其如何兮，惭吾德之纤微。躬不田而饱食兮，妻不织而丰衣。援圣贤而比度兮，何侥幸之能希。念所怀之未展兮，非悼已而陈私。自禄山之始兵兮，岁周甲而未夷。何神尧之郡县兮，乃家传而自持。税生人而育卒兮，列高城以相维。何兹世之可久兮，宜永念而遐思。有三苗之逆命兮，舞干羽以来之。惟刑德之既修兮，无远迩而咸归。当高祖之初起兮，提一旅之羸师。能顺天而用众兮，竟扫寇而戡隋。况天子之神明兮，有烈祖之前规。划弊政而还本兮，如反掌之易为。苟庙堂之治得兮，何下邑之能违。哀予生之贱远兮，包深怀而告谁。嗟此诚之不达兮，惜此道而无遗。独中夜以潜叹兮，匪君忧之所宜。
○释怀赋（并序）
读《党锢传》，哀直道之多尢不容，作《释怀赋》，其辞曰：
怀夫人之郁郁兮，历悔吝而不离。吾心直以无差兮，惟上天其能知。邪何德而必好兮，忠何尢而被疑。彼陈辞之多人兮，胡不去众而讯之。进荩言而不信兮，退远去而不获。弗验实而考省兮，固予道之所厄。昔师商之规圣兮，德既均而行革。惟肝肠之有殊兮，守不同其何责。愿披怀而竭闻兮，道既塞而已行。路非险而不通兮，人忌我而异情。王章直而狱死兮，李固忠而陷刑。自古世之所悲兮，矧末俗之衰诚。哀贞心之洁白兮，疾苗莠之纷生。令农夫以手锄兮，反剪去乎嘉茎。岂不指秽而语之兮，佯瞪瞢而不肯听。叹释去而不忍兮，终留滞亦何成。当晨旦而步立兮，仰白日而自明。处一世而若流兮，何久永而伤情。乐此言而内抑兮，壮大观於庄生。拔馨香之ぇ兰兮，树蒿蔚以罗列。斥通道而使无兮，恋棘径之中绝。置《春秋》而询心兮，羌与此其奚别。昔誓词而约交兮，期共死而皆居。嗟所守之既异兮，乃汗漫而遗初。心皓白而不容兮，非市直而望利。忠不顾而立忘兮，交不同而行弃。悲夫！不徇已而必仇兮，谅非水火其何畏。独吾行之不然兮，直愧心而惧义。嘉山松之苍苍兮，岁苦寒而亦悴。吾固乐其贞刚兮，夫何尢乎小异。欲静默而绝声兮，岂不悼厥初之所志。抑此怀而不可兮，终永夜以嘘唏。
○进士策问二道
问：初定两税时，钱直卑而粟帛贵，粟一斗价盈百，帛一匹价盈二千。税户之岁供千百者，不过粟五十石，帛二十有馀匹而充矣，故国用皆足，而百姓未以为病。其法弗更，及兹三十年，百姓土田为有力者所并，三分逾一其初矣，其输钱数如故。钱直日高，粟帛日卑，粟一斗价不出二十，帛一匹价不出八百。税户之岁供千百者，粟至二百石，帛至八十匹然後可。为钱数不加，而其税以一为四，百姓日蹙而散为商以游，十三四矣。四年春，天子哀之，诏天下守土臣定留州使额钱，其正料米如故，其馀估高下如上供，百姓赖之。以比两税之初，轻重犹未相似。有何术可使国用富而百姓不虚，游人尽归於农而皆乐，有力所并者税之如户，而士兵不怨？夫岂无策而臻於是耶，吾子盍悉怀以来告。
问：吐蕃之为中国忧也久矣！和亲赂遗之，皆不足以来好息师。信其甘言而与之诅盟耶，於是深怀阴邪，乘我之去兵，而欺神虐人，系虏卿士大夫，至兹为羞。备御之耶，则暴天下数十万之兵，或悲号其父母妻子，且烦馈饣军衣食之劳，百姓以虚。弗备御之耶，必将伺我之间，攻陷城邑，掠玉帛子女，杀其老弱，系累其丁壮以归。自古帝王岂无诛夷狄之成策耶？何边境未安若斯之甚耶？二三子其将亦有说乎。
○百官行状奏
右，臣等无能，谬得秉笔史馆，以记注为职。夫劝善惩恶，正言直笔，纪圣朝功德，述忠臣贤士事业，载奸臣佞人丑行，以传无穷者，史官之任也。伏以陛下即位十五年矣，乃元年平夏州，二年平蜀斩辟，三年平江东，斩?、张茂昭，遂得易定，五年擒史宪诚，得泽、潞、邢、?，七年田宏正以魏博六州来受常贡，十二年平淮西，斩元济，十三年王承宗献德、棣入税租，沧景除吏部，十四年平淄青，斩师道，得十二州。神断武功，自古中兴之君，莫有及者。而自元和以来，未著《实录》，盛德大功，史氏未纪，忠臣贤士名德，甚有可为法者，逆臣贼人丑行，亦有可为诫者，史氏皆阙而未书。臣实惧焉，故不自量，辄欲勉强而修之。凡人之事迹，非大善大恶，则众人无由知之，故旧例皆访问於人，又取行状谥议，以为一据。今之作行状者，非其门生，即其故吏，莫不虚加仁义礼智，妄言忠肃惠和，或言盛德大业，远而愈光，或云直道正言，殁而不朽，曾不直叙其事，故善恶混然不可明。至如许敬宗、李义府、李林甫，国朝之奸臣也，其使门生故吏作行状，既不指其事实，虚称道忠信以加之，则可以移之於房元龄、魏徵、裴炎、徐有功矣。此不惟其处心不实，苟欲虚美於所受恩之地而已。盖亦为文者又非游、夏、迁、雄之列，务於华而忘其实，溺於辞而弃其理，故为文则失六经之古风，记事则非史迁之实录，不如此，则辞句鄙陋，不能自成其文矣。由是事失其本，文害於理，而行状不足以取信。若使指事书实，不饰虚言，则必有人知其真伪不然者，纵使门生故吏为之，亦不可以谬作德善之事而加之矣。臣今请作行状者，不要虚说仁义礼智，忠肃惠和，盛德大业，正言直道，芜秽简册，不可取信，但指事说实，直载其词，则善恶功迹，皆据事足以自见矣。假令传魏徵，但记其谏争之词，足以为正直矣。如传?秀实，但记其倒用司农寺印以追逆兵，又以象笏击朱Г，自足以为忠烈矣。今之为行状者，都不指其事，率以虚词称之，故无魏徵之谏争，而加之以正直，无秀实之义勇，而加之以忠烈者，皆是也，其何足以为据？若考功视行状之不依此者不得受，依此者乃下太常，并牒史馆，太常定谥，牒送史馆，则行状之言，纵未可一一皆信，与其虚加妄言都无事实者，犹山泽高下之不同也。史氏记录，须得本末，苟凭往例，皆是空言，则使史馆何所为据？伏乞下臣此奏，使考功守行善恶之词，虽故吏门生，亦不能虚作而加之矣。臣等要知事实，辄敢陈论，轻黩天威，无任战越。谨奏。